Vláda Slovenskej republiky od 24. júna 1992 do 15. marca 1994

Vláda Slovenskej republiky od 24. júna 1992 do 15. marca 1994, resp. druhá vláda Vladimíra Mečiara bola vláda Slovenskej republiky, ktorá vznikla po predčasných parlamentných voľbách, ktoré sa uskutočnili v dňoch 5. a 6. júna 1992. Jej predsedom sa stal Vladimír Mečiar, predseda Hnutia za demokratické Slovensko, ktoré s veľkým náskokom pred ostatnými stranami na Slovensku vyhralo voľby.

Dňa 23. júna 1992 na ustanovujúcej schôdzi Slovenskej národnej rady jej novozvolený predseda Ivan Gašparovič poveril Vladimíra Mečiara zostavením vlády a deň na to, 24. júna 1992, navrhovaných členov vlády vymenoval do funkcií.

Vláda bola poznačená sporom medzi predsedom vlády Vladimírom Mečiarom a prezidentom SR Michalom Kováčom, i keď Kováč bol nominantom HZDS. Za sporom stáli nezávislé a nestranícke rozhodnutia Kováča ako napr. zamestnanie politikov blízkych KDH v prezidentskej kancelárii alebo odmietnutie vymenovať Ivana Lexa za šéfa SIS.  Postupne sa v krajine zhoršovala ekonomická situácia a na vládu začal byť vyvíjaný politický tlak zo strany prezidenta aj opozície, ktorí volali na vytvorenie vlády širokej koalície. Mečiar toto odmietol a vzťahy sa naštrbili aj vo vnútri koalície.  Z poslaneckého klubu SNS vystúpilo osem poslancov, čím sa pomer kresiel v parlamente rozdelil presne na polovicu (75 a 75) medzi koalíciu a opozíciu. Štiepiť sa začalo aj HZDS – minister zahraničných vecí Jozef Moravčík vo februári 1994 vytvoril v rámci hnutia frakciu Alternatíva politického realizmu, do ktorej sa pridali aj iní členovia HZDS, čím sa počet poslancov koalície znížil na 65. 

9. marca 1994 predniesol prezident SR Michal Kováč správu o stave Slovenskej republiky, v ktorej vyslovil svoje dôrazné výhrady proti pôsobeniu vlády a jej predsedu, po čom Ladislav Pittner z KDH predložil v Národnej rade návrh na vyslovenie nedôvery vláde, za ktorý zahlasovalo 76 poslancov. Mečiar sa snažil o rekonštrukciu vlády, v ktorej by podľa jeho návrhu figurovala aj Strana demokratickej ľavice, no SDĽ návrh odmietla. Prezident Kováč 14. marca poveril zostavením novej vlády Jozefa Moravčíka, ktorá mala vládnuť dočasne do predčasných parlamentných volieb.

 Legitimita vlády od občanov SR a jej zloženie 
 koaličná strana počet hlasov vo voľbách % zisk počet mandátov v NR SR počet kresiel vo vláde predseda strany HZDS 1 148 625 37,26 % 74 16 Vladimír Mečiar SNS 244 527 7,93 % 15 3 Ľudovít Černák koalícia spolu 1 393 152 45,19 % 89  19  spolu SR 3 174 436 100 % 150 19 

 Zloženie vlády 
RezortMinisterStranaNástup do úraduOdchod z úraduPredseda vlády Slovenská republikyVladimír MečiarHZDS24. júna 199215. marca 1994Podpredseda vládyRoman KováčHZDS24. júna 199215. marca1994Podpredseda vládyMilan KňažkoHZDS24. júna 199225. februára 1994Podpredseda vládyMarián AndelSNS24. júna 199210. novembra 1993Podpredseda vlády Sergej KozlíkHZDS24. júna 199210. novembra 1993Podpredseda vládyJozef ProkešSNS24. júna 199210. novembra 1993Minister hospodárstva Ľudovít ČernákSNS24. júna 199219. marca 1993 Jaroslav KubečkaHZDS19. marca 199310. novembra 1993Ján DuckýHZDS10. novembra 199315. marca 1994Minister financií  Július TóthHZDS24. júna 199215. marca 1994Minister dopravy a spojov  Roman HofbauerHZDS24. júna 199215. marca 1994Minister poľnohospodárstva a výživyPeter BacoHZDS24. júna 199215. marca 1994Minister vnútraJozef TuchyňaHZDS24. júna 199215. marca 1994Minister kontroly Roman Kováč (poverený riadením)HZDS24. júna 199215. februára 1993Minister obrany Imrich AndrejčákHZDS24. júna 199215. marca 1994Ministerka spravodlivosti Katarína TóthováHZDS24. júna 199215. marca 1994Minister medzinárodných vzťahov Milan KňažkoHZDS24. júna 199219. marca 1993 Jozef MoravčíkHZDS19. marca 199315. marca 1994Ministerka práce a sociálnych vecí Oľga KeltošováHZDS24. júna 199215. marca 1994Minister školstva Dušan Slobodník (poverený riadením)HZDS24. júna 199226. septembra 1992 Matúš KučeraHZDS26. septembra 199222. júna 1993 Roman Kováč (poverený riadením)HZDS22. júna 199310. novembra 1993Jaroslav PaškaSNS10. novembra 199315. marca 1994Minister kultúryDušan SlobodníkHZDS24. júna 199215. marca 1994Minister zdravotníctvaViliam SoboňaHZDS24. júna 199224. november 1993Irena BelohorskáHZDS24. november 199315. marca 1994Minister pre správu a privatizáciu národného majetkuĽubomír DolgošHZDS24. júna 199222. jún 1993Vladimír Mečiar (poverený riadením)HZDS22. jún 199315. marca 1994Predseda Slovenskej komisie pre životné prostredieJozef ZlochaHZDS24. júna 199215. marca 1994

Referencie

Kategória:Vláda Slovenskej republiky
Kategória:1992 v Česko-Slovensku
Kategória:1993 na Slovensku
Kategória:1994 na Slovensku
Kategória:Vladimír Mečiar